cyanic-selkie/wikianc huggingface dataset:
Velichkov Knoll
Velichkov Knoll er eit fjell med ei høgd opp mot 970 moh aust for Sabinebreen og vest for Andrewbreen på Davis Coast i Graham Land på Den antarktiske halvøya. Det ligg 6,35 km aust-søraust for Bankya Peak, 5,35 km nordaust for Sredorek Peak og 6,3 km sørvest for Nikyup Point.
Fjellet er kalla opp etter den bulgarske luftfartspioneren Stojan Velitsjkov (1871-1966) som bygde den første luftbomba ‘Velitsjka’ nytta i den første balkankrigen i 1912.
Kjelder
''
Forteikn
Forteikn er i musikk samlenemninga på symbol som viser at notene på ei bestemt notelinje skal hevast eller senkast. Dei vanelegaste forteikna er kryss, som viser at ein tone skal hevast eit halvtonetrinn, og , som viser at han skal senkast tilsvarande. Begge finst i doble variantar ( og ). Det finst også forteikn for notasjon av mikrotonal musikk.
Faste forteikn som gjeld for eit heilt musikkstykke blir vanlegvis plasserte mellom nøkkelen og taktartsgjevaren først i eit partitur. Forteikna gjeld då for tonen dei viser til i heile verket, bortsett frå om dei blir oppheva med oppløysingsteikn.
Lause eller tilfeldige forteikn blir plasserte fortløpande framfor tonar i notesystemet. Dei gjelder berre ut den gjeldande takten, og berre i den oktaven forteiknet er notert inn i.
Eit laust forteikn opphever eventuelle faste forteikn og føregåande lause forteikn knytt til same tonetrinn. I tilfelle med doble forteikn vil ein tidvis likevel sjå ei samansetjing av flere forteikn, til dømes er det vanleg å setja oppløysingsteikn før krysset når tonen Cississ (med dobbelkryss) blir etterfølgd av tonen Ciss. Eit enkeltståande kryss ville her også kunna ha gjeve tonen Ciss.
Petter Schramm
Petter Schramm  var ein norsk lyrikar.
Biografi
Petter Schramm var fødd i Arendal og oppvaksen i Kristiansund. Han flytta derfrå i ein alder av 22, og budde fram til 1980 fleire ulike stader i Noreg før han busette seg i Røyken.
Schramm debuterte som lyrikar i 1986 med diktsamlinga Gitarklode. Forlaget skreiv den gongen om poesien hans: «Diktene har en sjelden uttrykkskraft. «De er murt opp av tette billedrekker som danner intrikate møstre, lekende og myndig på samme tid. Påvirkningen fra fransk og lantiamerikansk surrealisme er tydelig». Seinare skreiv han diktsamlinga Stoler ved havet, gjeve ut på Gyldendal og gav ut eit utval av avisdikta sine på eige forlag. Han skreiv og avisartiklar, anmeldingar av kunstutstillingar. og gjorde opplesingar av eigne dikt i ulike samanheng Petter Schramm sin lyrikk har vore bruka som tekst eller inspirasjon for musikk, komponisten Harald Sæther har skrive ein ballettsuite med tekster frå Gitarklode
Cirkus Merano
Cirkus Merano er eit norsk sirkus som blei skipa i april 1975 av direktør Knut Dahl.
Alessandro Lambruschini
Alessandro Lambruschini er ein italiensk tidlegare hinderløpar frå Fucecchio i provinsen Firenze. Han vart europameister på 3000 meter hinder i 1994 og vann elles ein sølvmedalje og tre bronsemedaljar i ulike EM, VM og olympiske leikar i tida 1990-98.
Aktiv
Lambruschini var gjennom ein tiårsperiode ein av dei aller beste europeiske hinderløparane. Han fekk sitt gjennombrot då han vann øvinga i mellomhavsleikane 1987 i Latakia i Syria, fire år seinare forsvarte han meistertittelen i Aten. I 1987 sette han elles personleg rekord på 1500 m med 3.35,2, ei tid som viste hans framifrå fartseigenskapar.
I 1994 vann Lambruschini gullmedaljen på 3000 n hinder då EM i friidrett fann stad i Helsingfors. Fire år seinare tok han ein ny EM-sølv, tyske Damian Kallabis vann ein greis siger.
Numenius
Numenius er ei biologisk slekt i snipefamilien av ni spovar, karakterisert av lange, slanke, nedkurva nebb og spraglete brun fjørdrakt som ikkje har sesongmessige variasjonar. Det er to biologiske slekter i snipefamilien kor alle artane har det norske fellesnamnet 'spove', den andre slekta er Limosa.
Namnet Numenius er frå antikkens greske noumenios, ein fugl som er nemnd av Hesychius. Det er assosiert med spovane fordi det ser ut til å vere avleidd av neos, «ny» og mene, «måne», med tilvisning til det lange halvmåneforma nebbet.
Skildring
Fjørdrakt og kroppsform er nokså einsarta i slekta, men storleiken varierer frå art til art. Den minste er dvergspove, Numenius minutus, på frå 28 til 34 centimeter i kroppslengd, og med kroppsvekt varierande mellom 118 til 221 gram. Den største er austspove, Numenius madagascariensis, som kan bli opp til 66 cm og vege i området 390–1350 gram. Hos dei største artane er hofuglar merkbart større og med lengere nebb enn hannar.
Samla sett har Numenius-spovar ein verdsomspennande distribusjon med hekking på den nordlege halvkula. Dei fleste artane har avgrensa utbreiing med trekkvaner nord-sør, eit unnatak er småspove, Numenius phaeopus, som har sirkumpolar utbreiing, hekkar i nord, men ikkje-hekkande fuglar kan treffast langs dei fleste av verdas kystar i tropisk og subtropisk område.
Numenius-spovar beitar i gjørme eller veldig mjukt underlag, og søkjer etter makk og andre virvellause dyr med dei lange nebba sine. Nokre artar er tiltrekt av store maritime mudderflater. Der vil òg ta krabbar og liknande maritime dyr.
Det er vist til ulike årsaker til vanskane for Numenius-spovar, for storspove spesielt er nedgang kopla til utvidingar og endringar i jordbruksareal. Dyrking og drenering av myrlendte åker og myrland har ført til lokale nedgangar. Vadefuglane er dessutan påverka av forhold i trekkruter og i vinterkvartera. Vinterjakt på storspove var vanleg i Frankrike, men blei stoppa vinteren 2019-2020.
Taksonomi og artar
Den svenske naturforskaren Carl von Linné var den første som introduserte slekta Numenius i den 6. utgåva av verket Systema Naturae gjeve ut i 1748, men Linné droppa slekta i den viktige tiande utgåva av 1758 og sette då spovane saman med andre store sniper i slekta Scolopax, seinare brukt berre for rugder.
Numenius for spovar vart innført som ei slekt av den franske forskaren Mathurin Jacques Brisson i verket Ornithologie frå 1760. Sidan publiseringsdatoen for sjette utgåve av Systema Naturae var før utgangspunktet 1758 i International Commission on Zoological Nomenclature, blir Brisson og ikkje Linné anerkjent som autoritet for slekta. Typearten er storspove (Numenius arquata). Langnebbspove, Numenius americanus, er rekna som systerart til denne.
Saman med spovar i slekta Limosa som liknar, men har rett nebb, er Numenius ei av dei eldste linjene i snipefamilien.
Numenius-spovar etter IOC World Bird List V11.1, 2021, med norske namn etter Norske navn på verdens fugler. Rekkefølga i lista under er etter raudlistestatus. Den taksonomiske rekkefølga er gjeve i taksoboks oppe til høgre.
Stina Rock
Stina Rock er ein kjegleforma holme, 35 meter over havet, som ligg utanfor Cape Pride på austsida av innløpet til Elsehul, utanfor nordkysten av Sør-Georgia. Namnet Pillar Rock vart truleg gjeven av kapteinløytnant J.M. Chaplin i Royal Navy, under kartlegginga hans av Elsehul i 1930 ,men dette namnet er ofteare brukt om ein holme 3 km unna i Bird Sound. Pillar Rock vart derfor avslått og nytta om den andre holmen, medan det nye namnet Stina Rock vart foreslått av UK Antarctic Place-Names Committee (UK-APC) i 1957 og kalla opp etter ein tidlegare kvalbåt.
AART architects
AART architects er eit arkitektfirma i Aarhus i Danmark som har vunne fleire internasjonale arkitektkonkurransar, mellom anna i Noreg, og såleis vorte eit av dei leiande danske arkitektverksemdene. I 2012 fekk dei Østfold Arkitektforenings Arnstein Arnebergprisen for «gode byggverk som er tegnet av østfoldbaserte arkitekter eller byggverk oppført i Østfold» for Inspiria Science center i Sarpsborg, og i 2016 vann dei ein arkitektkonkurranse for utbygging av Vikingskipshuset på Bygdøy i Oslo til eit nytt vikingtidsmuseum. Dei har òg vunne konkurransane om nytt universitetsjukehus i Stavanger og nytt sjukehus for Østfold på Kalnes i Sarpsborg.
Rudolf Blodstrupmoen
Rudolf Blodstrupmoen er ein oppdikta person skapa av Kjell Aukrust og høyrer slik til den vide Flåklypa-verda. Kjell Aukrust introduserte fyrst «Disponent Blodstrupmoen» (disponent er leiar i ei forretningsverksemd) i Mannskapsavisas avisspalte Våre Duster og overførte han seinare til den fiktive avisa Flåklypa Tidende.
Disponent Blodstrupmoen vart barnefødd i Flåklypa og arbeidde som lærling i verkstaden til Reodor Felgen. Med tida flytte han til byen der det var han vart disponent i «Christiania Mark og Soppkontroll» og ein framifrå racerbilførar. Han har i tillegg til Flåklypa Grand Prix og Flåklypa Tidende mellom anna vore med i Solan, Ludvig og Gurin med reverumpa frå 1998 og Flåklypa Julehefte.
Rudolf Blodstrupmoen toler ikkje å tapa og skyr ingen middel for å vinne. I filmen Flåklypa Grand Prix spela Blodstrupmoen «skurken» og var fyrsteførar i GT Boomerang Rapido (bygd på grunnlag av McLaren M8B-karosseri oppgradert til 12-sylindra motor og bygd «Spitfire»-prinsippet). Andreføraren var den synske Mysil Bergsprekken som med den føresjåande gjevnaden sin var ein mønstergod hjelpar.
Rudolf Blodstrupmoen vart stanga av ein husbukk i Gol i Hallingdal etter at han stakk peikefingeren sin i eit kvisthol. Han gjenoppretta då «Christiania Mark- og Soppkontrolk», han sprøyter utan førevarsel. Skodespelaren Helge Reiss er røysta til Blodstrupmoen både i Flåklypa Grand Prix og Solan, Ludvig og Gurin med Reverompa. Helge Reiss var mellom anna kjend som Professor Drøvel i Brødrene Dal og professor Drøvels hemmelighet og Baronen i Olsenbanden for full Musikk som får Egon Olsen mura inne i katakombane under villaen sin etter at Egon Olsen lovar å gjeva honom ei dyr Ming-vase, men i staden får ein kopi 'Made in Hong Kong'.
Me møter fyrst Rudolf Blodstrupmoen i Flåklypa Grand Prix der han i eit intervju uttalar «Je e villi tell når som helst, hvor som helst, å møte åkken som helst». Dette etter at han kry har synt fram racerbilen sin, GT Boomerang Rapido, som mellom anna er oppgradert med ein supermeterfordelar, ei oppfinning han stal frå læremeisteren sin Reodor Felgen. Reodor Felgen innser so at Blodstrupmoen har stole supermeterfordelaren medan han var læregut hjå han og at det var difor Blodstrupmoen stakk av skjott som var. I tillegg er heile teikninga til GT Boomerang Rapido stola frå verkstaden til Reodor Felgen. Han set seg difor føre, etter mykje overtaling av den ivrige Solan Gundersen, å setja i stend og byggje den planlagde racerbilen sin, som til då berre var understellet på betongklossar.
«Je e villi tell når som helst, hvor som helst, å møte åkken som helst»
«Time vill sjåv» (Time will show).
Hemdat
Hemdat (hebraisk skrift חֶמְדָּת) er ein landsby og israelsk busetjing på den okkuperte Vestbreidda, nær den palestinske grensa Khirbet Makhoul, i Jordanelvadalen på ei slette i kommunen Bik'at HaYarden regionale kommune. Andre jødiske busetjingar i området er Ro'i og Beka'ot. Den nærmaste byen, Beit Shean, ligg 30 minuttar med bil nord for Hemdat. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.
Historie
Hemdat vart først grunnlagd i 1979 som ein Nahal-utpost, og vart sidan demilitarisert og omgjort til ein kibbutz. På grunn av dei vanskelege levevilkåra i dalen, på grunn av intens varme og isolert plasssering, flytta dei første innbyggjarane og gav staden attende til Nahal-brigaden til det israelske forsvaret. I 1997 flytta ei ny gruppe inn i busetjinga.
Fotpunkt
Eit fotpunkt er punktet der ein normal treffer linja eller flata han står vinkelrett på. Fotpunktkurva til eit punkt med omsyn til ei viss kurve er den geometriske staden eller punktmengda for fotpunkta av dei normalane som kan trekkast frå punktet til tangentane til kurva.
Winding
Vinding eller Winding er eit slektsnamn som kan stamma frå fleire stader kalla Vinding eller Vindinge i Danmark.
Ngô Thanh Vân
Ngô Thanh Vân er ein vietnamesisk songar og skodespelar.
Spyrídon Samáras
Spyrídon Samáras (fødd på Kérkyra, død  i Aten) var ein gresk komponist. Han har mellom anna komponert Den olympiske hymnen, som sidan 1958 har vore den offisielle hymnen til Dei olympiske leikane.
Tore Nordlie
Tore Nordlie var ein norsk jazzbassist.
Han vart fødd og voks opp i Oslo, og var aktiv i norsk jazz på 1960-talet - og 1970-talet. Nordlie var medlem av Helge Hurum sitt storband og Roger Helvin sine smågrupper frå 1965. Han spelte òg med bl.a. Terje Bjørklund og Karin Krog og var med i Frode Tingnæs sin kvartett i Montreux i 1969. På 1970-talet spelte han bl.a. i Harald Bergersens kvartett og med Erling Wicklund.
Almar Heggen
Almar Gunvald Heggen   var ein norsk operasongar (bass).
Heggen var fødd på garden Heggen i Valldal inst på Sunnmøre. I 1950 byrja han ved Musikkonservatoriet i Oslo og fire år etter kom han i lære hos Morten Vatn. Han debuterte i 1957 i Mateus-pasjonen med Ingrid Bjoner ved Norsk Operaselskap som Don Bajas, men måtte 1957-59 fare med stipend til Wiesbaden og studere hos professor Paul Lohmann og Caiser-Breme i Essen. Heggen var i Wuppertal 1959-60, i Berlin 1960-61, Freiburg 1961-66, Nürnberg 1966-67, München, Frankfurt, Düsseldorf, Köln, Dublin og Stockholm. I 1969 flytta Heggen attende til Noreg og var fast solist ved Den Norske Opera frå 1969 til 1986.
Heggen var busett i Oppegård.
Grensevilkår
Grensevilkår er i teoretisk fysikk den verdien ein funksjon må ha ved grensa av eit område der funksjonen varierer, for at han i dette området skal svare til ein avgjort fysisk situasjon. Som døme på grensevilkår kan nemnast at eit elektrisk potensial skal nærme seg null i det uendeleg fjerne, at det skal ha ein avgjort, gjeven verdi på overflata av ein leiar, at den elektriske feltvektor alltid står vinkelrett på overflata av ein leiar osv.
Mount Verne
Mount Verne er eit fjell (1632 moh) som ligg 6 nautiske mil (11 km) aust for Bongrain Point og dominerer den sørlege delen av Pourquoi Pas Island, utanfor vestkysten av Graham Land. Det vart oppdaga og grovt kartlagd i 1909 av Den franske antarktisekspedisjonen under Charcot, og så kartlagd på ny i 1948 av Falkland Islands Dependencies Survey (FIDS). Det vart namngjeve av dei etter Jules Verne, den franske forafattaren som skreiv En verdensomseiling under havet. Fleire stader på Pourquoi Pas Island er kalla opp personar i denne boka.
Forteikn i matematikk
Alt i babylonsk og egyptisk matematikk finn ein symbol som svarar til dagens forteikn. Dei moderne teikna kom første gong på trykk hos Johannes Widmann i 1489. Dobbeltteiknet ± vart først nytta av Albert Girard (1626).
Mount Veynberg
Mount Veynberg er eit fjell med ei høgd opp mot kring 900 moh sør i Haslam Heights på Arrowsmith Peninsula i Graham Land. Det vart kartlagd av Falkland Islands Dependencies Survey (FIDS) frå landmålingar og flyfoto, 1948-59. Det vart namngjeve av United Kingdom Antarctic Place-Names Committee (UK-APC) etter Boris P. Veynberg (1871–1942), ein russisk fysikar som i 1936 studerte dei mekaniske eigenskapane is og isstraumar i laboratorium.
Sunken Rock
Sunken Rock er ei grunne som ligg 400 meter nord-nordaust for Morgan Island, like utanfor nordsida av Heardøya. Det vart kartlagt og namngjeve av ANARE (Australian National Antarctic Research Expeditions) i 1948.
Johan Ludvig Losting
Johan Ludvig Losting var ein norsk målar, teiknar og litograf frå Bergen.
Losting var elev ved Tegneskolen i Christiania frå 1824 til -26. Han begynte som portretteiknar, men utdanna seg til litograf i Tyskland og laga ei rekke prospekt, portrett og anna for Georg Prahl sitt offisin i Bergen.
Til Carl Wilhelm Boeck og Daniel Cornelius Danielssen sitt store verk om leprasykja som kom i 1847, laga Losting 24 kolorerte litografiske plansjar etter akvarellar han sjølv hadde måla. År 1850 budde han ei tid i Paris. Med inntrykk derifrå illustrerte han Hudens sygdomme, eit verk av dei førnemnde to legane og som kom ut i tida 1855-62.
Losting arbeidde i tillegg som teiknelærar, ornamentteiknar, forgyllar, teater-, dekorasjons-, fane- og altertavlemålar. Han teikna dessutan ei mengd landskapsskisser under sine mange reiser i inn- og utland. Gjennom fleire ulike typar tillitsverv arbeidde han iherdig for kulturlivet i Bergen.
Strider Rock
Strider Rock er eit skjer som ligg 2 km nordvest for Mount Nilsen i Rockefeller Mountains på Edward VII Peninsula i Marie Byrd Land i Vest-Antarktis.
Strider Rock vart oppdaga av den første Byrd-ekspedisjonen i 1929. Skjeret vart namngjeve av Advisory Committee on Antarctic Names (US-ACAN) etter John P. Strider, ein flymaskinist i US Navy som var mannskap på det skiutstyrte R4D Skytrain-flyet som kontreadmiral George J. Dufek flaug då han som første person landa på den geografiske Sørpolen den 31. oktober 1956.
Adrian
Adrian er eit mannsnamn av latinsk opphav. Det er òg noko brukt som slektsnamn. Adrian har namnedag den 4. mars.
Adrian er, som Hadrian, avleidd frå det latinske Hadrianus, som tyder 'frå Hadria'. Byen det er snakk om heiter no Adria, og har gjeve namn til Adriahavet.
Namnet har variantar som italiensk og spansk Adriano, fransk Adrien, nederlandsk Adriaan og kroatisk Jadranko. Det har kortformer som Ad, Adi, Adri, Ardi, Arri, Arie, Arjan, Jaans og Daan. Nokre kvinnelege former av namnet er Adriana, Adrienne og Adrianne.
Bruk
Namnet Adrian var lite brukt i Noreg fram til 1970-åra, då bruken tok til å veksa. Sidan om lag 1985 har bruken av namnet skote i vêret, og i tida rundt 2000 blei over 1,0 % av nyfødde gutar kalla Adrian. I 2009 var det 6 245 norske menn som heitte Adrian.
Kristne leiarar og helgenar
Kjende helgenar kalla Adrian er først og fremst Adrian av Nikomedia, ein kristen romersk soldat som blei halshugd i den aust-romerske byen Nikomedia (no Izmit i Tyrkia) i Diokletians tid (300-talet). Minnedagen hans i den katolske kyrkja er 4. mars.
Andre katolske helgenar er:
Russisk-ortodokse helgenar:
Aliona Moon
Aliona Moon er ein  moldovsk songar.
Eurovision Song Contest 2013
Ho representerte Moldova i Eurovision Song Contest 2013 i Malmö i Sverige med songen «O mie».
Voit Peak
Voit Peak er ein fjelltopp mellom Drummondbreen og Hopkinsbreen på vestkysten av Graham Land. Det vart fotografert av Falkland Islands and Dependencies Aerial Survey Expedition (FIDASE) i 1956-57. Det vart namngjeve av United Kingdom Antarctic Place-Names Committee (UK-APC) i 1960 etter Carl von Voit (1831–1908), ein tysk fysiolog som studerte stoffskifte og publiserte det som struleg var den første standarden for kor mange kaloriar menneske treng i 1881.
Maskiot
Maskiot (hebraisk skrift מַשְׂכִּיּוֹת, tyder Smykke av sølv) er ei israelsk busetjing på den okkuperte Vestbreidda. Han er kalla opp etter eit vers i Bibelen (Salmos ordtak 25:11): «Som eple av gull i eit smykke av sølv er ord ein talar i rette tid.» Han ligg nord i Jordandalen og høyrer til Bik'at HaYarden regionale kommune. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.
Han vart grunnlagd som ei Nahal-busetjing.
Cirkus Agora
Cirkus Agora var eit norsk omreisande sirkus som blei skipa i 1989 av direktør Jan Kjetil Smørdal, som då var 25 år gammal. Agora blei slått konkurs i november 2008. Dei starta opp igjen i mars 2009 og turnerte ein periode under sjangeren nysirkus, utan dyr i manesjen. Cirkus Agora gjekk igjen konkurs etter sesongen 2009.
Knut Dahl
Knut Dahl er ein norsk sirkusdirektør og skipar av det norske sirkuset Cirkus Merano. Dahl blei historias yngste sirkusdirektør, då han 22 år gammal hadde sin premiere i Fredrikstad i april 1975. Denne rekorden står framleis (per 2007).
Etter mykje kritikk av behandling av sirkusdyr i 2002, gjekk Dahl ein tøff diskusjonsrunde med dåverande landbruksminister Lars Sponheim. Dahl annonserte denne hausten at han ville trappe ned og ta Merano med seg. Etter massiv publikumsstøtte avslutta han sesongen med å ynskje velkommen att neste år.
Svip Rocks
Svip Rocks er ei gruppe grunner som ligg 17 km vest-nordvest for Rugged Island i Sør-Shetlandsøyane. Namnet vart først nedteikna på karta til Den franske antarktisekspedisjonen i 1908–10 under Charcot. Det kjem truleg frå «Svip», ein kvalbåt som opererte i området på den tida.
Stump Rock
Stump Rock er eit skjer som ligg like utanfor vestkysten av King George Bay, 1 km nordvest for Martello Tower i Sør-Shetlandsøyane. Det vart kartlagt og namngjeve under 1937 av mannskap på RRS «Discovery II» under Discovery Investigations.
Karl-Hans Riehm
Karl-Hans Riehm er ein tysk tidlegare sleggekastar frå Konz som representerte Vest-Tyskland. Han sette verdsrekord i 1975 og på ny i 1978. Riehm vann bronsen i øvinga ved europameisterskapen 1978 og tok sølv under Sommar-OL 1984.
Aktiv
Allereie 20 år gammal tok Riehm steget mot verdseliten då han i 1971 kasta 70,22 meter. OL-sesongen 1972 slengde han slegga 73,92 m, sjette best i verda det året, men lukkast ikkje i OL-finalen og enda på tiandeplassen. Sommaren 1973 forbetra han sitt personbeste til 73,98 m.
Den 19. mai 1975 flytta Riehm verdsrekorden i tre kast ved eit stemne i Rehlingen. Fyrste rekordkastet målte 76,70 m, så auka han til 77,56 m, for så smelle til med 78,50 meter. Under Sommar-OL 1976 enda han på fjerdeplass, fattige 2 centimeter kortare enn bronsevinnaren, Anatolij Bondartsjuk frå Sovjetunionen.
Ettersom Vest-Tyskland boikotta Sommar-OL 1980, deltok ikkje Riehm i Moskva-leikane. Derimot vann han over den ferske olympiameisteren då han i Rhede sette livsbeste med eit kast på 80,80 m, berre to veker etter sleggjefinalen i OL.
Sommaren 1983 kasta Riehm 80,26 m som best, OL-året 1984 nådde han 79,44 meter. Då Sovjetunionen og mange andre austeuropeiske statar boikotta sommarleikane i Los Angeles, sikra han seg sølvmedaljen i sleggjetevlinga, like bak favoritten Juha Tiainen.
Mevo'ot Yericho
Mevo'ot Yericho (hebraisk skrift מְבוֹאוֹת יְרִיחוֹ, tyder 'Porten til Jeriko') er ei israelsk busetjing og ein fellesbusetnad på den okkuperte Vestbreidda, sør i Jordandalen og like nord for Jeriko i Yitavdalen. Staden ligg 150 meter under havnivå. Han er underlagt Bik'at HaYarden regionale kommune. Han vart opphavleg grunnlagd som ein stasjon for jordbrukseksperiment, kalla Havat HaIklum, og Mevo'ot Yericho vart eit gardssamfunn i 2000. Han er heimstad til 24 familiar.
Harbitz
Harbitz er etternamnet til ei norsk slekt av tysk opphav.
Palamás
Palamás (gresk Παλαμάς) er ein distriktsby og ein kommune i periferieininga Kardítsa i periferien Thessalía i Hellas. Palamás ligg nordaust for Kardítsa og grensar i nord mot periferieininga Tríkala, i aust mot Lárisa.
Administrativ inndeling
Kommunen vart danna i 2011 ved at ein slo saman dei tidlegare kommunane Dei tre tidlegare kommunane er no kommunaleiningar.
Ved folketeljinga i 2011 hadde kommunen 16 726 innbyggjarar, medan kommunaleininga Palamás hadde 8 903 og tettstaden med same namn 5 745 innbyggjarar.
Byar og tettstader
Dei største byane og tettstadene i kommunen er:
Provinsen Amasya
Provinsen Amasya (tyrkisk Amasya ili) er ein provins i Tyrkia, ved elva Yeşil i Svartehavsregionen nord i landet. Provinsen har eit areal på 5 520 km² med 334 786 innbyggjarar (2010).
Eufoniaer
Eufoniaer er medlemmer av slekta Euphonia, ei gruppe neotropiske fuglar i finkefamilien. Slekta inneheld 28 artar. Saman med Chlorophonia gjer dei ut for underfamilien Euphoniinae.
Provinsen Amasya
Hovudstaden i provinsen er Amasya og i antikken er han nemnd som Amaseia nemnd i dokument frå tida kring Aleksander den store og er fødestaden til geografen og historikaren Strabon. I osmanske tider var Amasya kjend for madrassane sine.
Distrikt
Provinsen Amasya er delt inn i 7 distrikt (hovuddistriktet er utheva):
Eufoniaer
Dei fleste eufoniaer er mørk, metallisk blå på oversida og lys gul på undersida. Mange har kontrastrik, bleik panne og kvit underside på halefjørene. Nokre har lyseblå flekker på hovudet og eller oransje underside.
Artslista
Eufoniaer i rekkjefølgje etter Clementslista versjon 6.6 frå august 2011 med norske namn etter Norske navn på verdens fugler.
Carlos Schwabe
Carlos Schwabe var ein tysk symbolistmålar og grafikar som størstedelen av livet arbeidde i Frankrike.
Liv
Schwabe budde i Frankrike livet ut og døydde i Avon i Seine-et-Marne i 1926.
Stil
To ulike stilretningar kan sporast i kunsten hans. Før 1900 var Schwabe sine måleri meir individualistiske og eksperimentelle, eit uttrykk for idealismen hos symbolistane. I hans seinare verk får konvensjonelle og allegoriske scener frå naturen ein meir framskoten plass. Bilete av kvinner var viktige, enkelte gongar som uttrykk for død og liding, andre gongar for kreativitet og rettleiing. Den første kona hans var modell for englar og jomfruer, også til Dauden i 'Dauden åt gravaren' (1895) liknar på henne. Det var etter ein nær venn døydde i 1894, den 28 år gamle Schwabe fekk eit behov for å skildre Dauden.
Schwabe laga i 1892 eit fargelitografi til den første av seks utstillingar, organisert av Joséphin Péladan, som viste fram dragninga mot Rosekrossordenen hos franske symbolistar. Schwabe sin plakat skildrar, i nyansar av blått, eit vigselsritual der tre kvinner stig mot åndeleg reinsing, eit døme på kunst basert på Rosekrossordenen sine idear.
Monte Darwin
Monte Darwin er eit av dei høgste fjella i Eldlandet. Den nær 2 500 meter høge fjelltoppen ligg i den chilenske delen av Storøya i Eldlandet. Monte Darwin ligg i fjellkjeda Cordillera Darwin på nordsida av Beagle-kanalen. Fjellet er dekt av isbrear, særleg sørsida har store brear. Berggrunnen er kristallinsk glimmerskifer. Sommaren 1962 kleiv briten Eric Shipton til topps saman med tre chilenarar; Eduardo Garcia, Federico Vivanco og Cedomir Marangunic. Beste tida for ein topptur er sommarstida frå midten av desember til ut mars.
Fjellet fekk namnet sitt under den andre ekspedisjonen med HMS Beagle. Kaptein Robert FitzRoy gav det namnet Mount Darwin, i høve ekspedisjonsmedlemen Charles Darwin sin 25-årsdag, 12. februar 1834.
Jarčina
Jarčina (serbisk Јарчина) er eit system av elvar og kanalar i regionen Srem i provinsen Vojvodina i Serbia med ei total lengd på 53 km. Systemet munnar ut i elva Sava.
Den øvre delen av systemet er den 27 km lange, naturlege elva Međeš. Ho spring ut på austsida av fjellet Fruška Gora, 480 meter over havet. Ho renn sørover forbi Grgeteg kloster. Etter landsbyen Donji Petrovci mottar ho Šelovrnac frå høgre og går inn i eit kanalisert parti, 90 meter over havet. Kanalen deler seg først i to retningar, Jarkovačka Jarčina og Jarčina-Galovica. Sistnemnde renn vestover og ut i Sava ved landsbyen Jarak, aust for byen Sremska Mitrovica. Sistnemnde renn sørover 4 km og ved landsbyen Popinci kryssar han Galovica-kanalen ved landsbyen Prhovo.
Tenorio Rock
Tenorio Rock er eit skjer 700 meter vest for kysten av Discovery Bay på Greenwich Island i Sør-Shetlandsøyane. Namnet kjem frå «Islote Tenorio» og «Islote Aviador Tenorio» nytta på chilenske sjøkart i 1950-åra. Humbert Tenorio var andrepilot på Sikorsky-helikopteret som vart nytta av Den chilenske antarktisekspedisjonen i 1947.
Sumpterner
Sumpterner (Chlidonias) er ei biologisk slekt av terner og medlem av måsefamilien, Laridae. Gruppa er representert på alle kontinent unntatt Antarktis. Svartterne er einaste representanten i Sør-Amerika, der ho er trekkfugl frå Peru til Guianaregionen, elles er ikkje denne gruppa utbreidd på kontinentet. Maoriterna er endemisk for New Zealand.
Volov Peak
Volov Peak er eit bratt fjell med ei høgd opp mot 1148 moh ved sørvestenden av Korten Ridge på Davis Coast i Graham Land i Antarktis. Det ligg oppom Templebreen i sørvest.
Sumpterner
Skildring
Dette er små terner med relativt korte, breie venger og mindre kløfta haler enn til dømes Sterna-terner. Dei flyg med meir flakkande fluktretning enn andre terner og snappar byttedyr som insekt frå vassoverflata heller enn å stupdukke. Dei fangar òg småfisk. Kvitkinnsvartterner kan snappe insekt i lufta.
Volov Peak
Fjellet er kalla opp etter Panajot Volov (1850-1876), leiaren for Aprilopprøret i 1876 for bulgarsk sjølvstende.
Volov Peak ligg 16,6 km søraust for Havilland Point, 1,84 km sør-sørvest for Chubra Peak og 5,5 km vest for Mount Bris.
Sumpterner
Skildring
Hekkehabitat ligg ved ferskvatn i innlandet.
Chlidonias i rekkjefølgje etter EBird/Clements Checklist v2016 med norske namn etter Norske navn på verdens fugler:
Enrique Hill
Enrique Hill (bulgarsk ‘Halm Enrique’) er ein isfri ås med ei høgd opp mot 156 moh i Dospey Heights på Ray Promontory på Byers Peninsula på Livingston Island i Sør-Shetlandsøyane i Antarktis. Han ligg oppom Barclay Bay i aust og nordaust.
Åsen er kalla opp etter katalanaren Jorge Enrique som i lag med Francesc Sàbat var den første til å nå det høgaste punktet på øya, Mount Friesland (1700 moh) den 30. desember 1991.
Enrique Hill ligg 1,54 km aust-nordaust for Dulo Hill, 850 m aust-søraust for Battenberg Hill og 1,4 km nordvest for Penca Hill.
A Hazy Shade of Winter
«A Hazy Shade of Winter» er ein song skriven av Paul Simon og spelt inn av Simon & Garfunkel i 1966 for albumet Bookends i 1968. Singelen nådde 13. plass på den amerikanske singellista.
Teksten omhandlar dei forskjellige årstidene, men fokuserer (som tittelen tyder på) mest på den dystre vinteren.
The Bangles-utgåva
I 1987 spelte The Bangles inn songen for filmmusikken til Less Than Zero. Denne versjonen var heilt annleis originalutgåva, og ein langt meir rocka song. Versjonen var produsert av Rick Rubin.
Heile bandet song solovokal, bortsett frå eit kort soloparti av Susanna Hoffs mot slutten av songen. Singelen vart ein stor hit og nådde andreplassen i USA og 11. plass i Storbritannia. Songen kom ikkje ut på nokre av albuma deira, men kom seinare med på samleplater.
Andre versjonar
Andre artistar som har spelt songen er Snuff, Sodom, Bodyjar, Les Fradkin, She Wants Revenge, Gerard Way ft. Ray Toro og Susan Werner.
Monte Fitzroy
Monte Fitzroy, også kjent som Cerro Chaltén, er ein fjelltopp i nærleiken av landsbyen El Chaltén i breområdet Campo del Hielo Sur i Patagonia. Landegrensa mellom Argentina og Chile går over Monte Fitzroy.
Tiger Rocks
Tiger Rocks er to holmar, den høgaste 23 moh., som ligg 3 km vest for hovudøya i Willisøyane på Sør-Georgia. Det skildrande namnet vart nytta under landmålinga frå HMS «Owen» i 1960-61.
Monte Fitzroy
Monte Fitzroy vart klatra fyrste gongen i 1952 av to franskmenn, Lionel Terray og Guido Magnone. Fjellet er eit av dei aller mest krevjande å klatre til topps på heile jordkloten.
Fjellet, som er kalla opp etter den britiske sjøfararen Robert FitzRoy, ligg i Los Glaciares nasjonalpark.
Eikedalselva i Gulen
Eikedalselva er ei elv i Gulen kommune i Vestland. Ho er 0,5 km lang, og renn vestover frå Brossvikvatnet (33,5 moh) til munningen i Dingevatnet (26 moh). Frå Dingevatnet renn Dingjaelva vidare til munningen i Dingevågen. Eikedalselva har eit nedbørfelt på 13,1 km². Middelvassføringa ved munningen er 1,26 m³/s.
Elva er ein del av Dingjavassdraget, som blei verna mot kraftutbygging gjennom Verneplan IV for vassdrag.
Eukalyptusslekta
Eukalyptusslekta (Eucalyptus) er ei planteslekt i myrtefamilien innan myrteordenen. Ho omfattar over 700 arter av buskar og lauvtre med utbreiing i Australia, Ny-Caledonia, Ny-Guinea, og nokre artar nordover til Indonesia og Filippinane. Slekta oppstod for 35-50 millionar år sidan, og er såleis relativt ung.
På engelsk vert medlemmene kalla «Eucalyptus» eller «gum trees». Mange av artene gjev frå seg ei tjukk sevje frå snitt i borken.
Eigenskapar
Artane er oftast lauvtre og mykje sjeldnare buskar. Nokre av dei kan nå høgder på opp i 80-90 meter, noko som gjer desse artane til nokre av dei høgaste i verda. Ein hår måla individ på opptil 99,6 meter. Nokre få artar feller blada i tørkesesongen, resten er eviggrøne. Blada har ofte eit vokslag for å redusera fordampinga. Blada er svært ofte lansettforma.
Blomane er oftast raude, men kan òg vera gule, oransje, eggekvite og kvite. Dei er kjenneteikna av børsteaktige frøberarar. Frukthaldarane er ofte gummiaktige. Borken er lite fura, men kan trevlast (med korte eller langa trevlar) og eventuelt vera hard («jerntre»). Ein art har mangefarga bork.
Økologi
Blada skil ofte ut eit insektdrepeade, lettare giftig stoff. Pungdyr-arter som koala og pungrotte er immune mot gifta, og er avhengige av eukalyptusblad i kosthaldet. Nektaren til blomane vert også eten av desse artane og dessutan av mange fuglar og insekt.
Slekta er dominerande i lauvskogbelta i Australia, og berre femten av dei drygt 700 artane veks utanfor Australia. Mange av artane veks raskt og er svært dominante. Dei gjev lokale inntekter til urfolk ved å danna gummiaktige nyttesubstansar og insektdrepande stoff. Dei kan òg brukast til å drenera malaria-plaga sumpområde, takka vera det store vassopptaket. Men nettopp vassforbruket fører òg tidvis til kritikk om at artane spreier seg og bidreg til uttørring av viktige vasskjelder.
Nytte og tyding
Ut frå eigenskapar og bruk vert eukalyptustrea i Australia delte inn i nokre hovudgrupper:
Eukalyptus vert planta i plantasjar over store delar av verda, frå det sørlege Europa til Kina, Sør- og Nord-Amerika. På grunn av høgda vert brukt nokon arter som tømmer, og kan vera i fare for utrydding. Regnskogfondet råder difor forbrukarar til å unngå produkt laga av eukalyptus. Artane Eucalyptus delegatensis (Alpine Ash) og Eucalyptus regnans (Mountain Ash) er dei viktigaste treslaga for tømmerhogst, og samstundes svært sårbare for skogbrann. Olja i trea er svært brennbar, og det er kjent at nokre arter regelrett eksploderer ved skogbrann.
Eukapyltusolje er antiseptisk, insektdrepande, og kan brukast i medisin og som duftstoff. Olja vert òg brukt til farging i industrien, og som smakstilsetting. Eit anna viktig smak- og virkestoff er cineol (òg kalla eukalyptol).
Arter
Eit lite utval av artane i eukalyptusslekta omfattar:
Ashleigh McIvor
Ashleigh McIvor er ein canadisk freestylekøyrar som deltok i dei olympiske vinterleikane 2010 i Vancouver.
McIvor vart olympisk meister i freestyle under 2010 i Vancouver. Ho vann konkurransen i skicross framfor Hedda Berntsen frå Noreg og Marion Josserand frå Frankrike.
Hamilton-operatoren
Hamilton-operatoren er ein matematisk-fysisk reknestorleik som blir brukt i kvantemekanikken for å avgjere dei moglege energitilstandene for eit fysisk system.
Jasenica
Jasenica (serbisk Јасеница) er ei elv sentralt i Serbia. Ho er 79 km lang og ei sideelv til Velika Morava frå venstre. Ho har gjeve namn til regionen Jasenica.
FA-cupfinalen i fotball 2020
FA-cupfinalen i fotball 2020 fann stad på Wembley stadion i London den 1. august utan tilskodarar på tribunane. Kampen mellom London-klubbane Arsenal FC og Chelsea FC enda med siger 2 – 1 til Arsenal, nett det same som i FA-cupfinalen 2017.
Jasenica
Jasenica spring ut frå fleire småelvar, mellom andre Đurinci (Ђуринци) frå fjellet Večnac og Srebrenica (Сребреница) frå nordsida av fjellet Rudnik sentralt i Serbia. Jasenica munnar ut i Velika Morava nær landsbyen Veliko Orašje.
Jasenica har eit nedslagsfelt på 1343 km², som er ein del av Svartehavet.
FA-cupfinalen i fotball 2020
Grunna restriksjonar i samband med Covid-19-pandemien vart kvartfinalane, semifinalane og finalen i FA-cupen 2020 utsett i fleire månader.
Kampen
I det 5. minutt av finalen kippa Chelsea-løparen Christian Pulisic, frå 6-7 meters hald, ballen forbi målvakta. Arsenal-spissen Pierre-Emerick Aubameyang utlikna på straffespark i det 28. minutt. Midtvegs i andre omgang vart same mann matchvinnar då han finta ut ein Chelsea-forvarar og løfta ballen over ei utrusande målvakt. Chelsea-spelaren Mateo Kovačić fekk sitt andre gule kort og utvist i det 73. minutt. Arsenal sitt vinnarlag bestod av:Emiliano Martínez, Rob Holding, David Luiz, Kieran Tierney, Héctor Bellerín, Dani Ceballos, Granit Xhaka, Ainsley Maitland-Niles, Nicolas Pépé, Alexandre Lacazette, Pierre-Emerick Aubameyang. Eddie Nketiah og Sokratis Papastathopoulos kom på bana mot slutten av kampen, Sead Kolašinac i sluttsekunda.
Chelsea mønstra Willy Caballero, César Azpilicueta, Kurt Zouma, Antonio Rüdiger, Reece James, Jorginho Frello, Mateo Kovačić, Marcos Alonso, Mason Mount, Olivier Giroud, Christian Pulisic. Også Andreas Christensen, Pedro Rodríguez, Ross Barkley, Tammy Abraham og Callum Hudson-Odoi kom i spel utover i kampen.
Anthony Taylor var finaledommar.
Fred Hoyle
Sir Fred Hoyle var ein engelsk astronom. Han er best kjend for teoriar om stjernenukleosyntese og ofte kontroversielle syn på andre kosmologiske og vitskaplege saker - særleg avvisinga av «Big Bang»-teorien, eit omgrep han kom opp med på BBC Radio. I tillegg til arbeidet som astronom, var Hoyle ein science fiction-forfattar, og skreiv fleire bøker i lag med sonen Geoffrey Hoyle. Hoyle arbeidde det meste av livet ved Institute of Astronomy i Cambridge og var direktør der i mange år. Han døydde i Bournemouth i England, etter ei rekkje hjerneslag.
Æresprisar
Prisar
Oppkallingar
Provinsen Artvin
Provinshovudstaden er byen Artvin.
Distrikt
Provinsen Artvin er delt inn i 8 distrikt (hovuddistriktet er utheva):
Årets avistegning
Årets avistegning, Avistegnerprisen eller Årets avistegner er ein norsk mediepris som går til teiknaren av den beste avisteikningen i året som gjekk. Prisen har som føremål å markera avisteikning som eit eige journalistisk uttrykk.
Prisen blei innstifta av Mediebedriftenes Landsforening, Norsk Journalistlag og Norsk Redaktørforening i 1997. Frå 2003 har prisen vore delt ut annakvart år. Prispengane er på 30 000 kroner.
Kubrat Knoll
Kubrat Knoll (Kubratova Mogila) er ein klipperik ås med ei høgd på 140 moh ved foten av Inott Point på Varna Peninsula aust på Livingston Island i Sør-Shetlandsøyane i Antarktis. Det er kalla opp etter khan Kubrat, 632-668 evt., som grunnla Det storbulgarske riket i området som grensar til Kaukasus, Volga og Karpatane i 632 evt.
Knausen ligg 700 m sør for Inott Point, 1,93 km aust for Arbanasi Nunatak og 1,7 km nord for Edinburgh Hill.
Rådgjerd
Rådgjerd eller Rådgerd er eit  kvinnenamn av norrønt opphav.
Den norrøne forma Ráðgerðr er sett saman av Ráð som tyder 'råd, hjelp' og gerðr som tyder 'gjerd' eller 'vern'.
Bruk
Namnet er sjeldan i Noreg og lite kjend elles.
Ved folketeljinga i 1801 var det 16 kvinner som fekk namnet sitt skrive Raagjer eller Raajer. Nesten alle budde i Surnadal.
Ved folketeljinga i 1865 var det fem kvinner som fekk namnet sitt skrive Raajer, Raajær eller Raagjer; alle busett i Oppdal eller Stangvik.
Ved folketeljinga i 1910 var det éi kvinne som het Raagjerd; ho budde i Stangvik.
Namneberarar
Etter segna var Rådgjerd på Drevland ei av dei som overlevde Svartedauden. Ho la under seg alt landet frå Utnes i best til Brattlia i nordaust.
Grunnfarge
Grunnfarge er ein farge frå ein bestemd bølgjelengd (monokromatisk lys). Ved å kombinere visse grunnfargar kan ein få mange andre fargar.
Turpie Rock
Turpie Rock er eit skjer som ligg i innløpet til Hercules Bay utanfor nordkysten av Sør-Georgia. Det vart kartlagt av South Georgia Survey i perioden 1951-57 og vart namngjeve av UK Antarctic Place-Names Committee (UK-APC) etter «Turpie», ein båt som vart nytta i mange år av South Georgia Whaling Co. Det låg som ein holk ved Leith Harbor i mange år og har no sokke.
Grunnfarge
Det er to måtar å blande fargar på. Den eine er ved å leggje saman fargar (additiv), den andre er ved å ta bort fargar (subtraktiv).
To farger som ved additiv fargeblanding gir kvitt eller grått blir kalla komplementærfargar. Dette kan illustrerast viss ein fargar sektorar på ei pappskive med like mykje av to komplementærfarger og snurrar den raskt rundt. Då vil skiva oppfattast som grå eller kvit fordi det blir absorbert like mykje ved alle bølgjelengder av synleg lys.
Additiv fargeblanding
Additiv fargeblanding skjer i de fleste TVar, prosjektorar og PC-skjermar. Nokre få farger av lys blandast saman for å gje alle andre fargar.
Subtraktiv fargeblanding
Døme på bruk av subtraktiv fargeblanding er blekk/tonar i skrivaren eller når ein set saman ein malingsfarge i malerbutikk. Ved subtraktiv fargeblanding blir stoff som absorberer lys sett saman for å få ønska farge. Kombinasjonen av dei tre grunnfargene gir fargen brun, ved substraktiv fargeblanding. Derfor nyttast i tillegg svart for å få gråtonar mellom kvit og sort.
Historie
I kunsten rekna ein frå gammalt med grunnfargane raudt, blått og gult. (Kvitt og svart var «alle fargar og ingen fargar», det vil seie at kvitt inneheldt alle fargane på ein gong, medan svart var mangel på kvitt, dvs ikkje inneheldt fargar). Ut frå grunnfargene kunne ein blande seg fram til så godt som alle andre fargar. Målepigmenta gav aldri heilt monokromatisk verknad, og der var behov for to (Sinnober- og karmin- eller karmosin-)raudt. Sidan mange andre naturpigment allereie fanst, var det først pointillismen som konsekvent gjorde bruk av utelukkande grunnfargane.
Det er ikkje uvanleg å lage bilete med berre grunnfargar òg i dag, men dei fleste kunstnarane ser ut til å bruke komplementærfarger når dei vil lage ekstra luminans i bileta sine.
Mount Walker
Mount Walker er eit snødekt fjell som stig opp frå nordaust på Forbidden Plateau, 2 nautiske mil (3,7 km) sør for neset Blanchardbreen, nord i Graham Land. Det vart kartlagd av Falkland Islands Dependencies Survey (FIDS) i 1955. Det vart namngjeve av United Kingdom Antarctic Place-Names Committee (UK-APC) etter Richard Walker frå Discovery Investigations, som var førstestyrmann på RRS «Discovery II», 1933-37.
Waldeck-Rousseau Peak
Waldeck-Rousseau Peak er ein kjenneleg monolitt i Antarktis som ligg 3 nautiske mil (6 km) aust-nordaust for Cape Evensen på vestkysten av Graham Land. Den franske antarktisekspedisjonen (1903–05) under Jean-Baptiste Charcot kartla eit nes i området som dei kalla opp etter den fransk ministeren Pierre Waldeck-Rousseau. Ei ny utforsking av området med Den franske antarktisekspedisjonen (1908–10) under Charcot som såg dette fjellet frå Pendleton Strait, 25 nautiske mil (46 km) og kartlagd som ei øy nær kysten. Ved å korrelere arbeidet til Charcot kartla British Graham Land Expedition (BGLE) under John Rymill denne delen av kysten til lands og frå lufta i 1935.
Rotem i Bik'at HaYarden
Rotem (hebraisk skrift רותם) er ei israelsk busetjing på den okkuperte Vestbreidda nord i Jordandalen og sørvest for Shadmot Mehola. Landsbyen er underlagt Bik'at HaYarden regionale kommune. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.
Rotem vart grunnlagd som ein Nahal-utpost og seinare fråflytta. Det vart gjort fleire mislukka forsøk på å opprette ei fast busetjing her. Det noverande initiativet starta i 2001.
Landsbyen vert rekna som ein økologisk busetnad.
Rotem er heimstad til kring 15 familiar.
Eivindvik Fjordhotell
Eivindvik Fjordhotell ligg i Eivindvik i Gulen kommune i Vestland fylke.
Om hotellet
Hotellet er i Eivindvik sentrum ikkje langt frå butikken, banken og båthamna. Næraste nabo er lensmannen. Det har 22 rom, 2 møterom og restaurant. Hotellet har hatt fleire eigarar. Sidan august 2006 er det drive av Laila Indrebø og Gustav-Erik Blaalid.
Time (fleirtyding)
Time kan visa til:
Friedrich Wilhelm Argelander
Friedrich Wilhelm August Argelander var ein tysk astronom.
Han var direktør for Åbo observatorium i 1823, for Helsingfors observatorium i 1827 og for observatoriet i Bonn i 1837.
Argelander fullførte i 1862 katalogen Bonner Durchmusterung med tilhøyrande atlas. Her er det gjeve posisjon og lysstyrke for 324 000 stjerner. Alle målingane var utført av han sjølv, og observasjonane tok 25 år. Han er òg kjent for det grunnleggande arbeidet over variable stjerner. I 1844 skildra han ein enkel metode, trinn-metoden, for visuell samanlikning av lysstyrken til variable stjerner med uforanderlege stjerner som referanse. Berre 18 variable stjerner var kjende i 1844.
Kristian Nordlid
Kristian Magnus Olsen Nordlid var ein norsk lærar, bladmann og prest frå Østre Aker. Gjennom fleire ulike avisutgjevingar gjorde han mykje til å spreie bruken av landsmål i 1880-90-åra, og ved å nytte landsmålet i kyrkja og i religiøse tekstar. Olaf Norli var ein yngre bror.
Time av Izabo
«Time» er ein song av den israelske musikkgruppa Izabo. Songen representerte Israel i den fyrste semifinalen i Eurovision Song Contest 2012, men gjekk ikkje vidare til finalen. Teksten er skriven på hebraisk og engelsk.
Kristian Nordlid
Liv og gjerning
Nordlid var son til ein fiskar på Sjursøya ved Oslo. Han vart student i 1864, etter skulegang på Schreiners/Gjertsens skole i Kristiania, og tok teologisk embetseksamen i 1870. I studietida var han huslærar i Sauland og Mandal.
Han var så folkehøgskulelærar 1871/72 hos Viggo Ullmann i Seljord og 1873 i Skodje under Einar Skavlan. Åra 1874-77 var Nordlid folkeskulelærar i Drangedal. Sidan var han ei tid huslærar hos Olaus Arvesen på Sagatun folkehøyskole ved Hamar. Deretter var Nordlid lærar 1879/80 på Alvheim folkehøgskule i Enningdalen i Østfold.
Frå 1880 gav Nordlid ut Østlandsk Tidende i Fredrikstad og Nordmanden i Kristiania til 1883. Samstundes deltok han i arbeidet med å få ut målavisa Fedraheimen. Åra 1883-86 redigerte han Dagsposten i Trondheim.
I 1886 fekk han stilling som stiftskapellan i Kristiania bispedøme. Kring den tid endra han etternamnet sitt frå Olsen til Nordlid, og vart samstundes redaktør i målavisa Nordmannen, eit avistiltak som stoppa opp i 1889. I tida 1895-98 vikarierte Nordlid som redaktør av Norsk Barneblad.
Nordlid vart i 1898 tilsett sokneprest i Seljord. Den 17. mai 1899 vart det for fyrste gong halde heile gudstenester på nynorsk i tre kyrkjer i Telemark, mellom dei i Seljord ved sokneprest Nordlid. Sviktande helse gjorde at han søkte avskil i 1903. Siste leveåra heldt han til i Kristiania. Olav Midttun skriv om Nordlid at «han aldri [var] nokon stiv teolog, han vilde helst vera folkelærar». Nordlid gav ut ein del religiøse skrifter, mellom anna eit utval tekstar han hadde omsett frå Martin Luther, og ei bok av den skotske evangelisten og naturvitaren Henry Drummond.
Poiana Lacului
Poiana Lacului er ein kommune i Argeș fylke i Romania.
Busetnader
Poiana Lacului er ein comună (landkommune) med desse busetnadane:
Jasenička
Jasenička reka (serbisk Јасеничка река) er ei elv aust i Serbia, ei 55 km lang sideelv til Donau frå høgre.
Jasenička reka spring ut frå austsida av fjella Deli Jovan i Karpatane. Ho munnar ut i Donau om lag 1,5 km nord for munningen til elva Timok
FA-cupfinalen i fotball 2021
FA-cupfinalen i fotball 2021 fann stad på Wembley stadion i London den 15. mai med 20 000 tilskodarar på tribunane. Kampen mellom Leicester City og London-klubben Chelsea FC enda med at Leicester vann 1 – 0 og tok heim FA-trofeet for aller fyrste gong.
Kampen
Belgiaren Youri Tielemans skåra kampens einaste mål då han i det 63. minutt drog til med eit susande langskot frå 25 meter.